Rikunarita-ORG/Wikinium huggingface dataset:
# Kānchipuram

Tempel i Kanchipuram, gravert i 1811.
**Kanchipuram** er en by i Tamil Nadu i India. Byen ligger over 1000 meter over havet, og har et innbyggertall på rundt 155 000. Byen kalles også «den gyldne by» og regnes som en av de syv hellige byene i hinduismen.

## Eksterne lenker

* Offisielt nettsted

* (en) Kanchipuram – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Rettsdrama

«*This is a cross examination in a murder case, not some high school debate!*» Brooks West (til venstre) og James Stewart (høyre) møter hverandre, mens George C. Scott (midten) følger med, i rettsdramaet *Anatomy of a Murder* fra 1959.
Et **rettsdrama** er et drama med rettslige hovedelementer, for eksempel fra et advokatmiljø eller handling i en rettssal. Et rettsdrama har ofte handling fra strafferettspleien, men kan også ha sivilrettslig handling. Et rettsdrama kan ha form av kriminallitteratur (som en roman eller en novelle), skuespill, spillefilm, fjernsynsprogram eller andre dramatiske fremstillinger.

Blant kjente rettsdramaforfattere er John Grisham og Michael Connelly.

## Referanser
# Ungdomsfilm

**Ungdomsfilm** er en filmtype som har ungdom som målgruppe, da fortrinnsvis tenåringer og personer i begynnelsen av 20-årene. Slike filmer kan ofte være hensatt til et skolemiljø, da ofte videregående nivå, eller høyskole/universitet. Ungdomsfilm kan være forskjellige filmsjangre, men ofte vil det dreie seg om enten drama eller komedie.

Eksempler på ungdomsfilmer som er lagt til et skolemiljø kan være *The Breakfast Club* (1985), *Vend dem ikke ryggen* (1955), *Deltagjengen* (1978) og *St. Elmos Fire* (1985). Eksempel på komedier kan være *American Pie* (1999). I norsk sammenheng kan en nevne Oddvar Bull Tuhus ungdomstrilogi, Pelle og Proffen-filmene, *Kompani Orheim* (2011) og *Få meg på, for faen!* (2011). Den svenske *Fucking Åmål* fikk mye oppmerksomhet mot slutten av 1990-årene, mens den danske *Zappa*, fikk en del oppmerksomhet på 1980-tallet. På 1970-årene kom den britiske *Quadrophenia*, som var musikkorientert. Av andre musikkorienterte ungdomsfilmer kan en nevne *Grease, Fame og Dirty Dancing.*

## Referanser
# Kultfilm

**Kultfilm** er en film som er gjenstand for stor interesse og dyrkelse av en bestemt krets av personer på grunnlag av dens særlige kvaliteter, medvirkende, instruktører eller lignende.

Kultfilm kan ofte være film, som ikke fikk den store suksess ved premieren, men som over tid oppnår kultstatus, det mest kjente eksempelet i genren er *The Rocky Horror Picture Show* fra 1975, som var både en skrekkfilm og en musikal. Den utmerket seg aldri kritikermessig, men er allikevel den filmen som har gått lengst på amerikanske kinoer. Det hele begynte med at folk dukket opp på nattlige visninger av filmen iført kostymer som var ment å ligne på filmens karakterer. I tillegg deltok de i handlingen ved å synge med og spille ut rollene selv.

I norsk sammenheng finnes de årlige visningene av *The Sound of Music* på Filmens hus i Oslo, hvor publikum kommer utkledt til filmen og å synge med på alle sangstykkene. Ellers er den kanskje best kjente norske kultkalkunen kjærlighetsfilmen *Dis – en historie om kjærlighet* (1995) av Aune Sand.

Av mer internasjonalt anerkjente kultkalkuner finnes Plan 9 from Outer Space (1959) av Ed Wood.

Det aller beste eksempelet på kultfilmer er nok filmserien om *Star Wars* som ble skapt av George Lucas. Filmene har utallige tilhengere over hele verden. De kler seg mer enn gjerne ut i Star Wars-kostymer når de skal se filmene, og de lager endog gjerne egne Star Wars-inspirerte filmer som hyllest til de originale filmene.

Av andre filmer som oppnår lignende tilstander er TV-serien *Star Trek* og mytologiske trilogien *Ringenes Herre* hvor både filmene og bøkene har her kultfenomener tilknyttet seg.

En gang årlig vises en tradisjonell kombinasjon av sceneopptreden og kinofilm av Rocky Horror Picture show, på Studentersamfundet i Trondhjem, hvor også publikum deltar aktivt.

## Referanser

## Litteratur

* Bordwell & Thompson: *Film Art: An Introduction*, McGraw-Hill Film, 2004.
* Altman, Rick: *Film/Genre*, BFI pub, 1999.
* Cook, David: *A History of Narrative Film*;, W. W. Norton, 2004.
* Asbjørnsen, Dag: *Dypt og grunnleggende overfladisk: om den postmoderne filmens estetikk*, Spartacus, 1999.
# John Guy (historiker)

| John Guy |
| --- |
| Født | 16. jan. 1949 (77 år) Warragul |
| Beskjeftigelse | Historiker, biograf, universitetslærer  |
| Utdannet ved | Clare College |
| Ektefelle | Julia Fox |
| Nasjonalitet | Storbritannia |
| Utmerkelser | Marsh Biography Award (2005) |

**John Guy** (født 1949 i Warragul, Australia) er en ledende britisk historiker og biografer.

Guy er født i Australia, men flyttet til Storbritannia med sine foreldre i 1952. Han studerte ved King Edward VII School i Lytham, og Clare College ved University of Cambridge hvor han tok en grad i historie. Ved Cambridge studerte han under Tudor-spesialisten Geoffrey Rudolph Elton. Han ble belønnet med *Greene Cup* av Clare College og *Yorke Price* fra Universitetet i Cambridge. I løpet av sin akademiske karriere har han holdt posisjoner ved University of St Andrews (hvor han ble utnevnt til æresprofessor og var tidvis også viselektor for forskning), Bristol University, UC Berkeley, Rochester og Johns Hopkins University.

Pr 2007 foreleser han ved Universitetet i Cambridge som medlem av Clare College på deltid slik at han kan benytte mer tid på skriving og på arbeid i media som BBC. Guy er en spesialist på Tudortiden og skrevet omfattende om epoken. Hans bøker har fått rosende omtaler og hvor hans nyest verk *My Heart is My Own: the Life of Mary Queen of Scots*, ble priset med *Whitbread Biography Award* i 2004. Hans stil er å bedømme og reevaluere, og hans verker består ofte at han forteller historien fra en ny og overraskende synsvinkel.

## Referanser

## Eksterne lenker

* University of St Andrews: Professor John Guy
* Biography on Guy's own website
* British Council: *Britiske samtidsforfattere*
# Oriya

| Oriya |
| --- |
| ଓଡ଼ିଆ |
|  |
|  |
| Brukt i | India  |
| Region | Odisha |
| Antall brukere | 31 698 534 |
| Lingvistisk klassifikasjon | Indoeuropeisk Indoiransk Indoarisk Østlig **Oriya** |
| Skriftsystem | Oriyaskrift |
| Offisiell status |
| Offisielt i |  India |
| Språkkoder |
| ISO 639-1 | or |
| ISO 639-2 | ori |
| ISO 639-3 | ori |
| Glottolog | oriy1255  |
|

---

 **Wikipedia på oriya**  Oriya på Wiktionary  |

**Oriya** (oḍiā: ଓଡ଼ିଆ) er et indoarisk språk som snakkes i delstaten Odisha i det nordøstlige India.

## Referanser

Denne artikkelen er en **spire**. Du kan hjelpe Wikipedia ved å utvide den.
# Minangkabau

| Minangkabau |
| --- |
| Baso Minangkabau باسو مينڠكاباو |
|  |
|  |
| Brukt i | Indonesia, Malaysia, Singapore  |
| Region | Vest-Sumatra, Riau, Jambi, Bengkulu, Nord-Sumatra, Aceh (Indonesia), Negeri Sembilan (Malaysia) |
| Antall brukere | Ca. 6,5 millioner |
| Etnisitet | minangkabau, Aneuk Jamee, Mukomuko people  |
| Lingvistisk klassifikasjon | Austronesisk Malayopolynesisk Malayisk *Minangkabau* |
| Skriftsystem | Det latinske alfabetet Det arabiske alfabetet (jawi) |
| Offisiell status |
| Offisielt i | Vest-Sumatra, Negeri Sembilan |
| Normert av | Badan Pengembangan dan Pembinaan Bahasa |
| Språkkoder |
| ISO 639-2 | min |
| ISO 639-3 | min – Minangkabau zmi – Negeri Sembilan-malayisk |
| Glottolog | mina1268  |
|

---

 **Wikipedia på minangkabau**  Minangkabau på Wiktionary  |

**Minangkabau** (*Basa Minang(kabau)*) er et austronesisk språk som snakkes i Vest-Sumatra, det vestlige Riau, det sørlige Aceh, og det nordlige Bengkulu og Jambi i Indonesia. Det er også *lingua franca* langs vestkysten av provinsen Nord-Sumatra. I tillegg snakkes det i noen deler av Malaysia, spesielt i Negeri Sembilan. Det har til sammen om lag 6,5 millioner talere.

## Eksterne lenker

* Minangkabau hos Ethnologue
# Malayiske språk

| Malayiske språk |
| --- |
|  |
| Lingvistisk klassifikasjon | Austronesisk Malayopolynesisk **Malayisk** |
| Videre inndeling |
| Inndeling | (omstridt) |
| Glottolog | mala1538  |
|

---

Portal: Språk |
|

---

Malayiske språk på Commons |

**Malayiske språk** er ei grein av den malayopolynesiske undergruppa av den austronesiske språkfamilien. De største malayiske språka er malayisk, som er nasjonalspråket i Malaysia og Brunei, og indonesisk, som er nasjonalspråket i Indonesia. Den malayiske språkgreina omfatter også de lokale språka som snakkes av etniske malayer, samt flere språk som snakkes av andre etniske grupper på Sumatra og Borneo. De malayiske språka stammer sannsynligvis opprinnelig fra Vest-Borneo.

## Eksterne lenker

* Malayisk hos Glottolog

Autoritetsdata
# Farlig flørt

| *Farlig flørt* |
| --- |
| orig. Something Wild |
| Generell informasjon |
| Genre | Romantisk komedie, dramakomedie, krim |
| Utgivelsesår | 1986 |
| Nasjonalitet | USA |
| Varighet | 108 min. |
| Språk | Engelsk |
| Bak kamera |
| Regi | Jonathan Demme  |
| Manus | Frank Wedekind, E. Max Frye  |
| Musikk | John Cale, Laurie Anderson  |
| Foto | Tak Fujimoto  |
| Klipp | Craig McKay  |
| Foran kamera |
| Medvirkende | Jeff Daniels, Melanie Griffith, Ray Liotta, Margaret Colin, Tracey Walter, Charles Napier, John Sayles, John Waters, Anna Thomson, Adelle Lutz  |
| Annen informasjon |
| Farve/s.hv | Farger |
|  |
| Premiere(r) | * 1986
* 6. august 1987 (sted: Tyskland)
 |
| Eksterne lenker |
| IMDb
 |

Farlig flørt er en romantisk actionkomedie fra 1986 med Jeff Daniels og Melanie Griffith i hovedrollene. Den kvinnelige hovedrollen bygger løst på den tyske forfatteren Frank Wedekinds fiktive skikkelse Lola.

## Sammendrag

I New York City er Charlie Driggs (spilt av Jeff Daniels) en tilsynelatende alminnelig bank-ansatt hvis kone nylig har forlatt ham. Ved en kafé oppdager en brunette (spilt av Melanie Griffith) som kaller seg Lulu at Charlie forlater kafeen uten å betale for seg. Etter en konfrontasjon, reiser de to sin vei i en cabriolet fra 1967 som hun, ifølge Lulu, ervervet etter en skilsmisse. De begir seg ut på noen bisarre eventyr, inkludert å krasje og forlate bilen, de stjeler alkohol, og forlater en restaurant uten å betale for maten. Lulu avslører at hennes virkelige navn er Audrey, og han tar ham med på besøk til hennes mor Peaches. Audrey har nå en annen personlighet, og er en blondine. Charlie innser etter hvert at han er forelsket i henne.

Forholdet deres tar en mørk vending når Audreys voldelige straffedømte ektemann, Ray Sinclair (spilt av Ray Liotta) plutselig dukker opp ved en gjenforeningsfest ved deres videregående skole, og Ray vil ha henne tilbake. Ray brekker med vilje Charlies nese. Charlie planlegger å hjelpe Audrey ut av Rays grep, og han tar med seg Audrey hjem til seg. Imidlertid finner Ray ut hvor Charlie bor, og dukker opp hjemme hos ham. Under en krangel blir Ray knivstukket og dør. Audrey blir deretter tatt inn til avhør hos politiet. Senere går Charlie hjem til Audrey for å lete etter henne.

## Skuespillere

* Jeff Daniels som Charles Driggs
* Melanie Griffith som Audrey Hankel / Lulu
* Ray Liotta som Ray Sinclair
* Charles Napier som Irate Chef
* John Sayles som politi.
* Robert Ridgely som Richard Graves
* Margaret Colin som Irene
* Jack Gilpin som Larry Dillman
* Su Tissue som Peggy Dillman
* The Feelies som The Willies

## Referanser

## Eksterne lenker

* (no) *Farlig flørt* hos Filmweb (arkivert)
* (en) *Farlig flørt* på Internet Movie Database

* (no) *Farlig flørt* hos Filmfront (arkivert versjon)

* (sv) *Farlig flørt* i Svensk Filmdatabas

* (da) *Farlig flørt* i Danmark Nationale Filminstitut

* (fr) *Farlig flørt* på Allociné

* (nl) *Farlig flørt* på MovieMeter

* (en) *Farlig flørt* på The Movie Database – film

* (en) *Farlig flørt* på American Film Institute

* (en) *Farlig flørt* på Rotten Tomatoes

* (en) *Farlig flørt* på Metacritic
# Xiangsheng

Xiangsheng (tradisjonell kinesisk: 相聲, forenklet kinesisk: 相声, pinyin: *xiàngsheng*) er en tradisjonell kinesisk komedieform, med sine røtter i den nordkinersiske byen Tianjin. Begrepet oversettes gjerne til engelsk som «crosstalk»; og er en komisk dialog innenfor gitte rammer. Den består av en rekke elementer, og særlig av ordspill og antydninger. Den fremføres meget raskt. Den kan kanskje minne i form om Abbott & Costellos sketsj Who's on First?

Moderne *xiangsheng* sies å bestå av fire elementer - tale (說), imitasjon (學), erting (逗) og sang (唱).

## Historie

Formen kan spores tilbake til Mingdynastiets tid, og ble særlig populær under Qing-dynastiet; og komedieformen har utviklet seg siden da. Den fremføres nå som regel på beijingdialekt, skjønt tianjindialekten av mandarin var den gamle form.

Ifølge det kinesiske leksikon *Cihai* oppstod den fra formene *gebixi* (i Beijing også kalt *xiangsheng*), *quantang bajiaogu* 全堂八角鼓 og *minjian xiaohua* 民间笑话.

En av de første xiangsheng-komikere man kjenner navnet til var Zhang Sanlu, som virket på midten av 1800-tallet. I Kina regnes han som tilhørende «første generasjons xiangshengkunstnere». Den kanadiske skuespilleren Dashan (Mark Roswell) tilhører «niende generasjon». Av andre moderne xiangshengkunstnere kan nevnes Ma Ji (1934-2006), Feng Gong, Niu Qun, Jiang Kun og Tang Jiezhong.

## Referanser

## Eksterne lenker

* Chinese Xiangsheng Collections 中华笑海
* Chinese Xiangsheng Web 中国相声网
* Comedians Workshop 相聲瓦舍
# Tragikomedie

**Tragikomedie** refererer til et dramatisk verk som har noe til felles med både tragedien og komedien. Tragikomedien er et fiktivt verk som bevisst har en blanding av to sjangre, og således skaper en beslektet sjanger.

Den opprinnelige betydningen ble etablert av renessansens poetikk-forfattere og i fransk klassisisme, og innebar at dramaets helt overlever en dramatisk konflikt, og det blir en lykkelig utgang. I engelsk litteratur fra William Shakespeares tid (se *Engelsk renessanseteater*) og fram til 1800-tallet beskrives også tragikomedien som et seriøst teaterstykke som har en lykkelig slutt.

Det finnes ingen fullstendig formell definisjon av tragikomedien i antikken. Det synes som om Aristoteles hadde et begrep tilsvarende renessansens mening av begrepet: seriøst eller alvorlig handling med lykkelig, forsonende slutt. I sin *Poetikken* diskuterer han tragedien med en dualistisk avslutning. I denne forståelsen kan en rekke greske og romerske teaterstykker, eksempelvis *Alkestis*, bli betraktet som tragikomedier, selv uten en endelig bestemt egenskap utenfor handlingen. Begrepet i seg selv har sin opprinnelse fra romerske Plautus (død 184 f.Kr.): i prologen til sitt burleske stykke *Amfitryon* (navnet er tatt fra en mytologisk gud, og betyr faktisk «trakasserer begge sider») bruker han begrepet tragikomedie for å rettferdiggjøre at stykket bringer inn gudene til et ellers overveiende borgerlig skuespill.

Tragikomedie har også vært benyttet om dramatiske verk hvor alvor og munterhet, det opphøyde og det burleske er vevd inn i hverandre som i det romerske drama, spanske Lope de Vega, og engelske Shakespeare. Den franske tragedie-forfatteren Pierre Corneilles stykke *Le Cid* (*Herren*, 1637) ble merket som tragikomedie på den trykte utgaven, som en indikasjon på at det bevisst trosset den klassiske sondringen mellom tragedie og komedie. Handlingen er holdt på et høyere, «tragisk» plan, men stykkets helter går ikke til grunne.

## Se også

* Litterære sjangre

## Eksterne lenker

* Tragicomedy from Ancient Greece to Shakespeare – Tragikomedier fra antikkens Hellas til Shakespeare
* Post-war British drama- Britisk førkrigsdrama
# Buktaling

Den legendariske amerikanske buktaleren Edgar Bergen med *Mortimer Snerd*, en av sine mange figurer, fra filmen*Stage Door Canteen* (1943).
Den amerikanske buktaleren Mallory Lewis med sin dukke *Lamb Chop*. Mary Lewis er datter av barne-tv-vertinna Shari Lewis som ble berømt for sitt buktaleri på 1960- og 1970-tallet.
**Buktaling**, **buktale**, **buktalerkunst** eller **buktaleri** er kunsten å snakke uten å bevege leppene, særlig å opptre for et publikum med en dukke og snakke på en måte slik at det ser ut som det er dukken som snakker og dermed skape en illusjon av liv i dukken. En person som kan snakke uten synlig bevegelse av munnen, kalles en *buktaler*. Talen lages med talemusklene mens en holder leppene i ro, samtidig som en puster ut. Teknikken har fra slutten av 1800-tallet særlig vært brukt som underholdning i varietéforestillinger, men også på sirkus. I nyere tid har enkelte buktalere opptrådt både på film, i fjernsyn og i stand up-show.

En buktaler kan også kalles *ventrilokvist* etter det latinske *ventriloquus*. Verbet er *å buktale*.

Blant norske buktalere kan nevnes barnetimefortelleren Kirsten Langbo, forfatteren Herman Berthelsen og standup-artisten Jan-Robert Henriksen.

## Se også

* Dukketeater
* Trylling

## Eksterne lenker

* Kort om buktaling Arkivert 5. mars 2016 hos Wayback Machine.
* Buktalerteknikken (på engelsk)
* Buktalermuseet Vent Haven Museum (på engelsk) Arkivert 11. september 2017 hos Wayback Machine.
* Den norske buktaleren Yann-Robert Henriksen
* Den svenske buktaleren John Houdi (på svensk)
* Kristne buktalere i USA (på engelsk)
* Buktalere på Youtube.com

Denne artikkelen er en **spire**. Du kan hjelpe Wikipedia ved å utvide den.
# Raghunath Mohapatra

| Raghunath Mohapatra |
| --- |
|  |
| Født | 23. mars 1943 Puri |
| Død | 9. mai 2021   (78 år) Bhubaneswar |
| Beskjeftigelse | Billedhugger, politiker, kunstmaler  |
| Embete | * Medlem av Rajya Sabha (Odisha, 2018–2021)
 |
| Barn | Prashant Mohapatra |
| Parti | Bharatiya Janata Party |
| Nasjonalitet | India Britisk India Unionen India (1947–) |
| Utmerkelser | Padma Bhushan (2001) Padma Shri in arts (1975) Padma Vibhushan (2013; arbeidsområde: kunst) |
|

---

Raghunath Mohapatra på Commons |

**Raghunath Mohapatra** (odia: ରଘୁନାଥ ମହାପାତ୍ର: født 24. mars 1943 i Sadam Padia ved Puri i Orissa i Britisk India, død 9. mai 2021 i Bhubaneswar) var en indisk arkitekt, skulptør og medlem av Rajya Sabha. Politisk tilhørte han Bharatiya Janata Party.

Han ble tildelt Padma Shri i 1975 og Padma Bhushan i 2001. Han ble tildelt Padma Vibhushan i 2013.

Hsn var *Senior Instructor and Superintendent of Handicraft Training & Designing center* i Bhubaneswar siden 1963.

## Referanser
# Nirmal Singh Khalsa

| Nirmal Singh Khalsa |
| --- |
| Nirmal Singh Khalsa i 2011 |
| Født | 12. apr. 1952 Jandwala Bhimeshah (Punjab) |
| Død | 2. apr. 2020   (67 år) Amritsar (Punjab) |
| Beskjeftigelse | Ragi  |
| Utdannet ved | Shaheed Sikh Missionary College (1974–1976; studieretning: Sikh music, akademisk grad: lisensiat) |
| Nasjonalitet | India |
| Utmerkelser | Padma Shri in arts (2009) |

**Bhai Nirmal Singh Khalsa** (1952–2020) var en sikh *Hazoori Ragi* ved Darbar Sahib (*Det gyldne tempel*) i Amritsar.

## Liv og virke

### Bakgrunn

Bhai Nirmal Singh ble født inn i Mazhabi Sikh-fellesskapet i Jandwala Bhimeshah i divisjonen Ferozepur i Punjab. I 1976 tok han diplomeksamen i Gurmat Sangeet ved *Shaheed Missionary College* i Amritsar.

### Karriere

I 1977-78 var han musikklærer ved *Gurmat College* i Rishikesh i det som nå er Uttarakhand, og senere underviste han ved Shaheed Sikh Missionary College i Sri Ganganagar i Rajasthan. Fra 1979 begynte han i tjenesten som en *Hazoori Ragi* ved Det gylne tempel (Darbar Sahib). Han hadde utført kirtan ved alle fem Takht, det vil si et knippe historiske gurdwaras i Sør-Asia, og i 71 land. Bhai Sahib var en høyt aktet ragi som hadde kunnskapen om alle 31 Raags innen Guru Granth Sahib.

For sine prestasjoner innen kunstene ble Bhai Nirmal Singh Khalsa utmerket med Padma Shri, den fjerde høyeste offentlige sivile utmerkelse i India, i 2009. Han var den første *Hazoori Ragi* som mottok denne utmerkelsen.

## Død

Den 2. april 2020 døde Nirmal Singh Khalsa av hjerteslag etter å ha testet positiv for covid-19 og blitt innbragt for dette til *Guru Nanak Dev Hospital* i Amritsar. Hans levninger ble kremert i landsbyen Fatehgarh Shukarchak ved Amritsar.

## Fotnoter

## Referanser

Autoritetsdata
# Joseph Vijay

| Joseph Vijay |
| --- |
|  |
| Født | 22. juni 1974 (51 år) Chennai |
| Beskjeftigelse | Politiker  |
| Embete | * Chief Minister of Tamil Nadu (17th Tamil Nadu Assembly, 2026–)
 |
| Utdannet ved | Loyola College |
| Ektefelle | Sangeetha Sornalingam |
| Far | S. A. Chandrasekhar |
| Mor | Shoba Chandrasekhar |
| Barn | Jason Sanjay Divya Saasha |
| Parti | Tamilaga Vettri Kazhagam (2024–; navn på verv utøvd av organisasjonens øverste leder: president) |
| Nasjonalitet | India |
| Utmerkelser |
14 oppføringer
Kalaimamani (1998) Æresdoktor (2007) Tamil Nadu State Film Awards (for verk: Kadhalukku Mariyadhai, Thirupaachi) Vijay-prisen for beste mannlige hovedrolle (for verk: Pokkiri, Azhagiya Tamil Magan, Vettaikaaran, Nanban, Thuppakki, Thalaivaa, Jilla, Kaththi, Mersal) SIIMA Award for Best Actor (for verk: Theri) Edison Awards (for verk: Velayudham, Theri, Mersal, Beast) Behindwoods Gold Medal (for verk: Kaththi, Theri, Mersal) Ananda Vikatan Cinema Awards (for verk: Nanban, Thuppakki, Mersal) Asianet Film Awards Cinema Express Awards (for verk: Naalaiya Theerpu) Mathrubhumi Film Awards (for verk: Pokkiri) International Achievement Recognitions Awards National Film Awards UK Zee Cine Awards (for verk: Bigil)

 |
| Aktive år | 1992, 1984– |
| IMDb | IMDb
 |
| Signatur |
|  |
|

---

Joseph Vijay på Commons |

**Vijay** (tamilsk: விஜய்), (født **Joseph Vijay** 22. juni 1974 i Madras, Tamil Nadu) er en indisk skuespiller og sanger. Allerede som ung mann begynte han å spille inn film, produsert av faren S. A. Chandrasekhar. Han hadde sin egen stil som Rajinikanth og M. G. Ramchandran. Kamal Haasan har beskrevet ham som en stille og rolig kar. Han spilte i filmen Master fra 2020 og Beast fra 2022.

## Bakgrunn

Vijay Chandrasekhar ble født 22. juni 1974 til filmprodusenten S. A. Chandrasekhar og sangeren Shoba Chandrasekhar. Han hadde en søster som het Vidhya Chandrasekhar og døde da hun var to år. Han giftet seg med Sangeetha Sornalingam fra Sri Lanka 25. august 1999.

## Referanser

## Eksterne lenker

* (en) Joseph Vijay på Internet Movie Database

* (fr) Joseph Vijay på Allociné

* (en) Joseph Vijay på AllMovie

* (en) Joseph Vijay hos Rotten Tomatoes

* (en) Joseph Vijay hos The Movie Database

Denne artikkelen er en **spire**. Du kan hjelpe Wikipedia ved å utvide den.
# Laik Ali

| Laik Ali |
| --- |
|  |
| Født | 14. aug. 1903 |
| Død | 23. okt. 1971   (68 år) |
| Beskjeftigelse | Politiker  |
| Nasjonalitet | India (1950–) Britisk India (–1947) Unionen India (1947–1950) |

**Laik Ali** (født 1903, død 1971) var en hyderabadsk forretningsmann og politiker. Han var leder i partiet Majlis-e-Ittihad-ul-Muslimeen, også kalt bare Ittihad, og Hyderabads statsminister fra desember 1947 til staten ble innlemmet i India med militærmakt i september 1948.

## Liv og virke

Ali var ingeniør og arbeidet i statsforvaltningen før han, med hjelp av Akbar Hydari, etablerte Hyderabad Construction Company. Han var også involvert i ledelsen av Deccan Airways, Singareni Collieries Company, Hyderabad State Bank, Nizam Sugar Factory og Hyderabad Roller Flour Mills.

Etter delingen av India, var Ali blitt Pakistans utsending til De forente nasjoner. Han hadde støtte fra Muhammad Ali Jinnah da han 28. november 1947 ble utnevnt av nizam Osman Ali Khan til statsminister i Hyderabad. Ali ble statsminister i spissen for en muslimskdominert Ittihad-regjering på et tidspunkt da det var krise i forholdet mellom Hyderabad og India. Partene hadde blitt enig om en stillstandsavtale, men Hyderabad tok skritt i retning av uavhengighet, en politikk Ittihad var pådriver for. Alis statsministerperiode var også preget av aktivitet fra den militante razakarorganisasjonen tilknyttet partiet Ittihad og ledet av Kasim Razvi. Som statsminister forsøkte Ali å få Hyderabads sak framlagt for FN. Situasjonen utviklet seg til at India i september 1948 invaderte Hyderabad.

Etter at India tok militær kontroll over Hyderabad, ble Laik Ali, sammen med resten av regjeringen, arrestert. I mars 1950 flyktet han fra husarrest og kom seg til Pakistan. Han ble formann for Hyderabad Trust som hadde til formål å bistå flyktninger fra Hyderabad.

## Referanser